 Mwenyekiti wa Mtandao wa Wasanii Tanzania (SHIWATA), Cassim Taalib akiongoza msafara huo jana, alisema kundi la kwanza la wasanii limehamia na jingine litafuata baada ya mwezi mmoja.Taalib alisema wasanii hao ambao watakuwa na jukumu la kufanya mazoezi ya kuigiza filamu na tamthilita pia watakuwa wanapata mafunzo ya kilimo cha bustani na kufanya mazoezi ya michezo ikiwamo soka, netiboli na kikapu.Alisema wasanii hao watakuwa wanapata masomo ya darasani ya kilimo kwanza na tayari Shiwata imeandaa wataalamu kwa ajili ya kutoa mafunzo hayo.Wakiwa kambini hapo, wasanii hao walisema hawaamini kama Shiwata inaweza kutumia gharama kubwa kuwaandalia makazi mapya kwa ajili ya kutafuta maisha yao ya baadaye kupitia kilimo na kutumia vipaji vyao kukuza sanaa.